stanford-oval/wikipedia huggingface dataset:
The Blades

Kaksi The Bladesin konetta lentonäytöksessä Lowestoftissa.
The Blades on brittiläinen taitolentoryhmä. Lentonäytöksiin osallistumisen lisäksi The Blades kuljettaa taitolennoilla maksavia asiakkaita, ja se onkin maailman ainoa taitolentoryhmä, jolla on lentoyhtiön toimilupa. Sen emoyhtiö on 2Excel Aviation. Kaikki ryhmän lentäjät ovat aiemmin olleet mukana Britannian kuninkaallisten ilmavoimien Red Arrows -taitolentoryhmässä.
The Bladesillä on myös kilparyhmä, The Blades Racing Team, jonka koneella taitolentoryhmän entinen johtaja Ben Murphy kilpailee Red Bull Air Race World Championship -sarjassa.
Historia

The Bladesin perustivat Britannian kuninkaallisten ilmavoimien hävittäjälentäjät Andy Offer ja Chris Norton, joista Offer lensi Red Arrowsissa 1999–2001 ja Norton toimi lentolaivue 1(F):n komentajana. Sotilasuriensa jälkeen he halusivat uusia haasteita ja päättivät perustaa yksityisen taitolentoryhmän. Heidän yritykselleen löytyi rahoittaja vuonna 2005, jolloin The Blades hankki ensimmäisen lentokoneensa ja palkkasi ensimmäiset työntekijänsä. Yhtiön lentotoiminta alkoi vuonna 2006.
Varsinaisen taitolentämisen lisäksi yhtiö sai tuloja vuokraamalla mainostilaa koneistaan, ja se alkoi tarjota yleisölennätyksiä ja yrityksille suunnattuja tapahtumapäiviä. Koska matkustajien kuljetuksesta tuli tärkeä osa yhtiön toimintaa, sille hankittiin rajoitettu lentoyhtiön toimilupa, joka salli sen kuljettaa maksavia matkustajia, kunhan lento päättyi samalle kentälle, josta oli alkanut. Toimilupa myönnettiin 15. toukokuuta 2006.
The Bladesin toiminnan tuotot alkoivat ylittää kulut noin vuoden kuluttua perustamisesta. Vuoden 2007 lopussa se sai sponsorikseen Barclays-pankin, ja varauskalenteri oli täynnä. Se olikin yhtiön menestyksekkäintä aikaa, mutta vaikeudet alkoivat, kun Barclays veti vuoden 2008 talouskriisin vuoksi tukensa pois talouskauden 2008–2009 päätteeksi. Yhtiö joutui laajentamaan toimintaansa taitolennon ulkopuolelle ja alkoi muun muassa tarjota ilmailualan konsulttipalveluita ja perusti tilauslentoyhtiön. Näistä uusista toimialoista muodostui 2Excel Aviation, josta tuli The Bladesin emoyhtiö.
The Blades teki vuonna 2011 peräkkäisten muodostelmasilmukoiden maailmanennätyksen lentämällä 26 silmukkaa.
Laivasto

Heinäkuussa 2018 The Bladesilla oli käytössään kuusi lentokonetta.
5 Extra 300L
1 Zivko Edge 540 (The Blades Racing Teamin käytössä)
Aiheesta muualla

Kuvia tai muita tiedostoja aiheesta The Blades Wikimedia Commonsissa
The Bladesin kotisivu (Arkistoitu – Internet Archive)
The Bladesin Extra 300 vanhassa mustaoranssissa värityksessään.
Vasemman puntin salaisuus

| Vasemman puntin salaisuus Martti ”Huuhaa” Innanen |
| --- | --- | --- |

Kokoelmalevyn tiedot
 Julkaistu: 20. tammikuuta 2010
 Tyylilaji: kuunnelma
 Levy-yhtiö: Rocket
Martti ”Huuhaa” Innasen muut julkaisut
| Himalajan panttilainaamon iltasoitto 2009 | Vasemman puntin salaisuus 2010 | Elsa, kohtalon lapsi – Borneolaisen passipoliisin 38 parempaa huuhaalaulua 2011 |
Vasemman puntin salaisuus on Martti "Huuhaa" Innasen kahden CD:n kokoelmajulkaisu, joka ilmestyi 20. tammikuuta 2010. Se sisältää alun perin Radiomafiassa esitetyn kuunnelmasarjan, jossa äänessä on myös Josper Knutas.
Kappaleet > CD 1

Moderni rakkauskertomus – 10.04
Lilla Olle ja Börje – 10.33
Neuvosto-onanisti – 8.23
Tulikuumat pakoputket – 11.11
Maalaishomo – 8.08
Miesten tango – 2.45
Kappaleet > CD 2

Kakkahätä ei ole mikään naurun asia – 16.43
Kultainen pakoputki – 6.54
Kohtaus kaupassa – 7.40
Turhan seisottaja – 5.54
Stefan-eno – 6.20
Häät – 4.50
Ihana hääyö – 7.34
Aiheesta muualla

Rocket Records (Arkistoitu – Internet Archive)
V. J. Myyrinmaa

Viljo Johannes Myyrinmaa (vuoteen 1932 Myhrberg; 14. huhtikuuta 1910 Nurmijärvi – 11. toukokuuta 2007) oli suomalainen diplomiarkkitehti, joka suunnitteli muun muassa huviloita, maatalousrakennuksia ja puusepäntehtaita.
Myyrinmaa kirjoitti ylioppilaaksi Helsingin maanviljelyslyseosta 1932 ja valmistui diplomiarkkitehdiksi Suomen teknillisestä korkeakoulusta 1939. Lisäoppia hän hankki tekemällä opintomatkan Saksaan ja Ranskaan 1937 sekä Italiaan ja Tanskaan 1953. Työuransa hän aloitti jo opiskeluaikanaan toimimalla toimistoarkkitehtina Arkkitehtitoimisto Aalto & Kokko palveluksessa 1938–1939. Vuosina 1940–1941 hän työskenteli toimistoarkkitehtina Arkkitehtitoimisto Suhosella ja Suomen Osuuskauppojen Keskuskunnan (SOK) arkkitehtina 1941–1945. Sen jälkeen hän toimi maatalousministeriön asutusasiainosaston jaostopäällikkönä 1945–1953 ja perusti oman arkkitehtitoimiston 1953. Omassa toimistossaan Myyrinmaa työskenteli vuoteen 1969. Rakennushallituksen toimistoarkkitehtina hän toimi 1964–1965 ja Kouluhallituksen yliarkkitehtina Myyrinmaa toimi 1966–1977. Eläkkeelle hän jäi 1977.
Reservin vänrikiksi Myyrinmaa ylennettiin 1933, luutnantiksi 1941 ja yliluutnantiksi toisen maailmansodan jälkeen. Hän harrasti suojeluskuntatoimintaa ja osallistui sekä talvi- että jatkosotaan. Myyrinmaan erikoisharrastus oli kuorolaulu ja purjehdus.
V. J. Myyrinmaan tytär oli arkkitehti Tuija Pösö (1941–2016).
Suunnittelutöitä

Saimaan yhteislyseo (nykyisin Kesämäenrinteen koulu), Lappeenranta, 1958
Rekolan koulu, Vantaa, 1951
Itä-Hakkilan koulu, Vantaa, 1955
Vantaankosken  koulu, Vantaa, 1955
Veromäen koulu, Vantaa, 1955
Valoisa tulevaisuus (Islanti)

| Valoisa tulevaisuus> Björt framtíð |
| --- | --- |
  
  
  
Perustettu:  4. helmikuuta 2012
Johto:   Björt Ólafsdóttir (pj.) 
Ideologia:   sosiaaliliberalismi  vihreä liberalismi  EU-myönteisyys 
Poliittinen kirjo:  keskusta
Värit:  violetti, valkoinen
Allting:  0 / 63
Kansainväliset jäsenyydet:  – Keskiryhmä
Kotisivu:  www.bjortframtid.is
Infobox OKVirheellinen NIMI-arvo: 
Valoisa tulevaisuus (islanniksi: Björt framtíð) on Islannissa vuonna 2012 perustettu liberaali puolue.
Puolue oli Euroopan liberaalidemokraattien liiton (ALDE) jäsen ja sillä oli yhteyksiä Euroopan parlamentin ALDE-ryhmään, vaikka se erosi ALDE-jäsenyydestään lokakuussa 2019.
The (International)

| The (International) Noise Conspiracy |
| --- | --- |
 The (International) Noise Conspiracy Sonispheressa 2009
Tiedot
Toiminnassa:  1998–
Tyylilaji:  indie rock, garage rock, punk rock, post-punk, garage punk
Kotipaikka:   Uumaja, Ruotsi
Laulukieli:  englanti
Jäsenet:  Dennis Lyxzén, laulu   Inge Johansson, basso   Lars Strömberg, kitara   Ludwig Dahlberg, rummut  
Entiset jäsenet:  Sara Almgren, koskettimet, urut (1998–2004) 
Levy-yhtiö:  G7 Welcoming Committee Records   Burning Heart Records   Your Choice Records  
Aiheesta muualla
Kotisivut
Infobox OKNimi-testi OK: 
The (International) Noise Conspiracy (lyhennetty T (I) NC) on ruotsalainen rock-yhtye, joka perustettiin Uumajassa vuoden 1998 loppupuolella. Yhtye koostuu Dennis Lyxzénistä (laulu), Inge Johanssonista (basso), Lars Strömbergistä (kitara) ja Ludwig Dahlbergistä (rummut). Yhtye on ottanut vaikutteita punkista ja garage rockista, ja tullut tunnetuksi sen vasemmistolaista poliittista kantaa ottavilla kappaleillaan. Vuoteen 2004 saakka kitaristi/urkuri/kosketinsoittaja Sara Almgren oli yhtyeessä mukana.
Nykyisin vokalisti Lyxzén laulaa myös yhtyeessä AC4.
Diskografia > Studioalbumit

The First Conspiracy (1999, G7 Welcoming Committee Records)
Survival Sickness (2000, Burning Heart Records/Epitaph Records)
A New Morning, Changing Weather (2001, Burning Heart Records/Epitaph Records)
Armed Love (2004, Burning Heart Records/American Recordings)
The Cross of My Calling (2008, Burning Heart Records/Vagrant/American Recordings)
Diskografia > Livealbumit

Your Choice Live Series 025 (2002, Your Choice Records)
Live At Oslo Jazz Festival (2003, Moserobie Music Production)
(Live EP) (2005, American Recordings)
Diskografia > EP:t ja Singlet

The First Conspiracy 7" (1999, Premonition Records)
Abolish Work 7" (1999, The Black Mask Collective)
T.I.M.E.B.O.M.B. 7" (1999, Carcrash Records)
The Subversive Sound Of The Conspiracy 7" (1999, Trans Solar Records)
Smash It Up EP (2000, Big Wheel Recreation)
The Reproduction Of Death EP (2001, Sub Pop Records)
Capitalism Stole My Virginity EP (2001, G7 Welcoming Committee Records)
Up For Sale EP (2002, Sympathy for the Record Industry)
Bigger Cages, Longer Chains EP (2003, Burning Heart Records/Epitaph Records)
Black Mask EP (2004, Burning Heart Records) (#92 UK)
A Small Demand EP (2004, Burning Heart Records)
Diskografia > Kokoelmat/Muut

Separation / T(I)NC (1999 jaettu; Separation, The Black Mask Collective, Busted Heads)
Take Penacilin Now (2005 kokoelma, G7 Welcoming Committee Records)
Rock Against Bush Vol. 2 (2004 kokoelma, Fat Wreck Chords)
Silver Monk Time: A Tribute to the Monks (2006 kokoelma)
Punk-o-Rama (vol. 7) (2001)
The Truth About Love

| The Truth About Love Pink |
| --- | --- | --- |

Studioalbumin tiedot
 Äänitetty : 2011–2012
 Julkaistu: 14. syyskuuta 2012
 Formaatti: CD, LP
 Tuottaja(t): Greg Kurstin, Butch Walker, John Hill, DJ Khalil, Emile Haynie, Billy Mann, Max Martin, Dan Wilson, Tracklacers, David Schuler
 Tyylilaji: pop rock
 Levy-yhtiö: RCA
Listasijoitukset
  4.
P!nkin muut julkaisut
| Greatest Hits... So Far!!! 2010 | The Truth About Love 2012 | Beautiful Trauma 2017 |
Singlet albumilta The Truth About Love
 ”Blow Me (One Last Kiss)” Julkaistu: 2012  ”Try” Julkaistu: 2012  ”Just Give Me a Reason” Julkaistu: 2013
The Truth About Love on yhdysvaltalaisen laulaja-lauluntekijä Pinkin kuudes studioalbumi, joka julkaistiin 14. syyskuuta 2012. Albumiin ensimmäinen single, "Blow Me (One Last Kiss)" julkaistiin heinäkuussa 2012, ja kappale "Try" toisena saman vuoden syyskuussa. Levy nousi Yhdysvalloissa Billboard 200 -listan kärkisijalle ollen Pinkin uran ensimmäinen ykkössija. Suomessa albumi nousi virallisen albumilistan sijalle 4.
Kappaleet

Are We All We Are (Pink, Butch Walker, John Hill, Emile Haynie)  – 3:37
Blow Me (One Last Kiss) (Pink, Greg Kurstin) – 4:15
Try (busbee, Ben West) – 4:07
Just Give Me a Reason (feat. Nate Ruess) (Pink, Jeff Bhasker, Ruess) – 4:02
True Love (feat. Lily Rose Cooper) (Pink, Kurstin, Cooper) – 3:50
How Come You're Not Here (Pink, Kurstin) – 3:12
Slut Like You (Pink, Max Martin, Shellback) – 3:42
The Truth About Love (Pink, Billy Mann, David Schuler) – 3:48
Beam Me Up (Pink, Mann) – 4:27
Walk of Shame (Pink, Kurstin) – 2:42
Here Comes the Weekend (feat. Eminem) (Pink, Khalil Abdul Rahman, Pranam Injeti, Liz Rodrigues) – 4:24
Where Did the Beat Go? (Pink, Mann, Jon Keep, Steve Daly) – 4:18
The Great Escape  (Pink, Dan Wilson)  – 4:24
Kappaleet > Bonusraidat

My Signature Move (Pink, Walker)  – 3:44 (Deluxe-edition)
Is This Thing On? (Pink, Walker, Sinclair)  — 4:21 (Deluxe-edition)
Run (Pink, Walker, Sinclair)  – 4:11 (Deluxe-edition)
Good Old Days (Pink, Mann, Schuler)  — 4:02 (Deluxe-edition)
Chaos & Piss (Pink, Eg White)  – 3:59 (iTunes Store deluxe-edition)
Timebomb (Pink, Kurstin)  – 3:34 (iTunes Store deluxe-edition)
The King Is Dead But the Queen Is Alive (Pink, Mann, Walker, Niklas Olovson, Robin Lynch)  – 3:44 (Japani-edition)
Arvostelut

AllMusic:
The A.V. Club: B–
Robert Christgau: A
Rolling Stone:
Viides valta

| Viides valta> The Fifth Estate |
| --- | --- |

Ohjaaja:  Bill Condon
Käsikirjoittaja:  Josh Singer David Leigh Daniel Domscheit-Berg Luke Harding
Perustuu:   Daniel Domscheit-Bergin kirjaan Inside WikiLeaks: My Time with Julian Assange and the World's Most Dangerous Website  David Leighin ja Luke Hardingin kirjaan WikiLeaks: Inside Julian Assange's War on Secrecy 
Tuottaja:   Steve Golin  Brad Dorros  Michael Sugar 
Säveltäjä:  Carter Burwell
Kuvaaja:  Tobias A. Schliessler
Leikkaaja:  Virginia Katz
Pääosat:   Benedict Cumberbatch  Daniel Brühl 
Valmistustiedot
Valmistusmaa:   Yhdysvallat  Yhdistynyt kuningaskunta  Belgia 
Tuotantoyhtiö:  DreamWorks Participant Reliance Entertainment Anonymous Content Touchstone Pictures
Levittäjä:  Walt Disney Studios Motion Pictures ADS Service Netflix Disney+ Microsoft Store
Ensi-ilta:  Yhdysvallat 18. lokakuuta 2013
Kesto:  128 minuuttia
Alkuperäiskieli:  englanti
Budjetti:  28 000 000 dollaria
Tuotto:  8 555 008 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Viides valta (engl. The Fifth Estate) on vuonna 2013 ensi-iltansa saanut draamallinen jännityselokuva, joka perustuu osittain Daniel Domscheit-Bergin kirjaan Inside WikiLeaks: My Time with Julian Assange and the World's Most Dangerous Website sekä brittiläisten toimittajien David Leighin ja Luke Hardingin kirjaan WikiLeaks: Inside Julian Assange's War on Secrecy. Elokuvan on ohjannut Bill Condon. Sen pääosissa ovat Benedict Cumberbatch ja Daniel Brühl.
Näyttelijät

| 0 | 1 | 2 |
| --- | --- | --- |
|  Benedict Cumberbatch  | … |  Julian Assange   |
|  Daniel Brühl  | … |  Daniel Domscheit-Berg   |
|  Anthony Mackie  | … |  Sam Coulson   |
|  David Thewlis  | … |  Nick Davies   |
|  Alicia Vikander  | … |  Anke Domscheit-Berg   |
|  Stanley Tucci  | … |  James Boswell   |
|  Laura Linney  | … |  Sarah Shaw   |
|  Carice van Houten  | … |  Birgitta Jónsdóttir   |
|  Peter Capaldi  | … |  Alan Rusbridger   |
|  Dan Stevens  | … |  Ian Katz   |
Aiheesta muualla

Liekso, Hannu: Viides valta Episodi.  25.10.2013. Viitattu 24.7.2021.
Rosenqvis, Juha: Viides valta Film-O-Holic.com.  t25.10.2013. Viitattu 24.7.2021.
Ahonen, Marko: Viides valta Keskisuomalainen.  25.10.2013. Viitattu 24.7.2021.
V. E. V. Wessman

Vilhelm Eliel Viktorinus (Viktor) Wessman (31. tammikuuta 1879 Sipoo – 22. toukokuuta 1958 Tammisaari) oli suomalainen kielentutkija. Hänen tutkimuskohteitaan olivat suomenruotsalaiset murteet ja paikannimet. Hänelle myönnettiin professorin arvonimi 1942.
Wessmanin vanhemmat olivat tehtaan isännöitsijä Victor Johan Frederik Wessman ja Ida Magdalena Lindberg. Hän pääsi ylioppilaaksi 1898 Helsingin ruotsalaisesta reaalilyseosta ja suoritti Helsingin yliopistossa teologisen erotutkinnon 1901 sekä valmistui filosofian kandidaatiksi 1905, filosofian maisteriksi 1907 sekä filosofian lisensiaatiksi ja tohtoriksi 1937.
Wessman työskenteli vuosina 1906–1925 suomen ja ruotsin sekä uskonnon opettajana Tammisaaressa, Maarianhaminassa, Turussa ja Porvoossa. Vuosina 1925–1947 hän oli historian ja yhteiskuntaopin opettajana Tammisaaren seminaarissa. Hän oli myös pohjoismaisen filologian dosentti Helsingin yliopistossa vuosina 1937–1942. Wessman keräsi ja julkaisi suomenruotsalaista perinnetietoa ja murreaineistoa. Hän julkaisi vuosina 1925–1932 neliosaisen teoksen Samling av ord ur östsvenska folkmål, johon oli koottu suomenruotsalaisia murresanoja ja joka täydensi Herman Vendellin aiemmin kokoamaa sanakirjaa, sekä toimitti aikakauskirja Finlands svenska folkdiktningiin kahdeksan numeroa, joiden aiheina olivat kansanlaulut, uskomukset, arvoitukset ja leikit. Erityisesti Wessmania kiinnosti Uudenmaan ruotsalaismurre. Hän julkaisi myös kolmiosaisen teoksen kotipitäjänsä Sipoon historiasta (Boken om Sibbo, 1925–1929).
Vasemmisto-oppositio (Neuvostoliitto)

Vasemmisto-opposition johtoa vuonna 1927. Eturivin keskellä Ivan Smirnov, Lev Trotski ja Ivar Smilga.
Vasemmisto-oppositio oli Neuvostoliiton kommunistisessa puolueessa 1920-luvulla vaikuttanut ryhmä, joka arvosteli puoluejohdon politiikkaa ja varsinkin sitä tapaa, jolla uutta talouspolitiikkaa (NEP) tulkittiin Vladimir Leninin kuoleman jälkeen. Vasemmisto-opposition mielestä puolue oli poikkeamassa liikaa sosialismin periaatteista kapitalismin ja markkinatalouden suuntaan. Opposition johtajana pidettiin Lev Trotskia. Vuosina 1926–1927 eräät Trotskin aiemmat vastustajat olivat liitossa hänen kanssaan, jolloin vasemmisto-oppositiosta tuli niin sanottu yhdistynyt oppositio. Vallan itselleen keskittänyt puolueen pääsihteeri Josif Stalin vaiensi opposition 1920-luvun lopussa, mutta omaksui osittain sen taloudellisen ohjelman viisivuotissuunnitelmien muodossa.
Vasemmisto-opposition synty

Leninin vuonna 1921 lanseeraama NEP-politiikka oli taloudellisesti menestyksekäs, mutta se ei koskaan ollut suosittu kommunistisen puolueen johdossa, koska sen pelättiin johtavan uuden porvariston syntyyn. Näkyvin kriitikoista oli jo Leninin eläessä Lev Trotski, jonka mielestä koko kansantalouden suunnittelu olisi pitänyt antaa keskitetysti Gosplanin käsiin ja teollisuuden kehittämiseen panostaa huomattavasti enemmän. Leninin jäätyä sairautensa vuoksi sivuun päätöksenteosta Trotski alkoi vuoden 1923 aikana arvostella entistä näkyvämmin puoluejohdon talouspolitiikassa tekemiä virheitä, joiden seurauksena teollisuustuotteiden hinnat olivat karanneet käsistä ja talonpojat alkoivat jälleen pantata maataloustuotteita niiden myymisen sijasta. Trotskin kritiikin innostamana puolueesta nousi esiin ryhmä, joka vaati NEP-politiikasta luopumista ja valtion roolin kasvattamista taloudessa. Osa puoluejohtajista pelkäsi Trotskin aloittaneen valtataistelun puolueen hallinnasta Leninin jälkeen, joten Grigori Zinovjev, Lev Kamenev ja pääsihteeri Josif Stalin muodostivat niin sanotun troikan, jonka päämääränä oli pysäyttää Trotskin eteneminen valtapelissä. Tämän jälkeen kiista laajeni talouspoliittisista erimielisyyksistä koskemaan myös Stalinin tapaa johtaa puoluekoneistoa, jota Trotskin kannattajat pitivät epädemokraattisena, byrokraattisena ja liian keskusjohtoisena.
Trotski arvosteli lokakuun alussa 1923 puolueen sisäistä päätöksentekoa ja Stalinin toimia keskuskomitealle osoittamassaan avoimessa kirjeessä. Kaikkiaan 46 merkittävää puolueen jäsentä allekirjoitti 15. lokakuuta 1923 julkistetun samansisältöisen julistuksen, jossa toistettiin Trotskin kritiikki väärästä talouspolitiikasta ja haitallisesta vallan keskittymisestä puolueen sihteeristölle. Julistus merkitsi vasemmisto-opposition ensimmäistä avointa esiin astumista, vaikka suurin osa allekirjoittajista liittikin mukaan henkilökohtaisia varauksia julistuksen sisällön suhteen. Trotski ei itse allekirjoittanut 46:n julistusta, mutta mukana oli muita tunnettuja nimiä, kuten Jevgeni Preobraženski ja Georgi Pjatakov. Puoluejohto tuomitsi julistuksen vahingollisena ryhmäkuntaisuutena. Trotski jatkoi arvostelua joulukuussa 1923 kirjana julkaisemassaan artikkelikokoelmassa Novyi kurs (”Uusi suunta”), ja monet muut liittyivät debattiin. Aiempi vasemmistokommunistien johtaja Nikolai Buharin päätti Trotskia vastustaakseen asettua troikan puolelle, mikä heikensi vasemmisto-opposition mahdollisuuksia voittaa kamppailu puolueesta. Vasemmisto-opposition ja troikan kiista ajoi puolueen avoimeen hajaannukseen erityisesti Leninin kuoltua tammikuussa 1924.
Vasemmisto-opposition ja Trotskin vastaisen kamppailun yhteydessä Stalin kehitti vastavedoksi teorian ”sosialismista yhdessä maassa”, jonka hän julkisti joulukuussa 1924. Koska Trotski puhui jatkuvan maailmanvallankumouksen välttämättömyydestä, Stalin keksi sille vastakkaisen opin, jonka mukaan sosialismia voitaisiin rakentaa yksin Neuvostoliitossa, vaikka muu maailma pysyisi vielä pitkään kapitalistisena.
Yhdistynyt oppositio

Vuoden 1925 aikana myös Zinovjev ja Kamenev tulivat siihen tulokseen, että NEP-politiikka ja vallan keskittyminen Stalinin johtamalle koneistolle olivat menneet liian pitkälle, ja he kääntyivät Stalinia vastaan. Buharin sen sijaan pysyi Stalinin liittolaisena ja ryhtyi vaatimaan, että NEP-politiikan markkinavetoisuutta olisi vietävä entistäkin pidemmälle. Stalinin asema oli tässä vaiheessa jo niin vahva, että vuoden 1926 alussa Zinovjev ja Kamenev joutuivat liittoutumaan Trotskin kanssa, jolloin vasemmisto-oppositiosta tuli niin sanottu yhdistynyt oppositio.
Opposition edustajat syrjäytettiin vähitellen puoluejohdosta. Trotski erotettiin virastaan sota- ja laivastoasiain kansankomissaarina tammikuussa 1925 ja Zinovjev asemastaan Leningradin puoluejohtajana tammikuussa 1926. Vuoden 1926 aikana Trotski, Zinovjev ja Kamenev pudotettiin yksitellen pois politbyroosta, johon tuli heidän tilalleen Stalinin uskollisia kannattajia. Opposition edustajien kirjoituksia lakattiin julkaisemasta Pravdassa, puoluekokouksissa heidän puheenvuoronsa peitettiin metelöinnillä, ja heidän kannattajiensa kokoontumiset hajotettiin. Oppositio julkaisi vielä keväällä 1927 uuden 89:n allekirjoittajan julistuksen ja saman vuoden syyskuussa ”kolmentoista ohjelmana” tunnetun lähes 200-sivuisen toimintaohjelman puolueelle. Puoluejohto julisti ohjelmaesityksen ”laittomaksi vastavallankumoukselliseksi asiakirjaksi” saaden näin tekosyyn opposition lopulliseen nujertamiseen. Lokakuussa 1927 Trotski, Zinovjev ja Kamenev erotettiin keskuskomiteasta ja marraskuussa koko puolueesta. Joulukuussa 1927 pidetyssä puolueen 15. edustajakokouksessa Kamenev ja Zinovjev irtisanoutuivat kaikista mielipiteistään, joten heidät luvattiin ottaa takaisin puolueen jäseniksi puolen vuoden koeajan jälkeen, mikä myös tehtiin. Tämä merkitsi yhdistyneen opposition hajoamista.
Vasemmisto-opposition loppu

Samassa joulukuun 1927 puoluekokouksessa jäljelle jäänyt vasemmisto-oppositio julistettiin nyt laittomaksi vastavallankumoukselliseksi puolueeksi ja 98 siihen kuulunutta tunnettua henkilöä julistettiin erotetuiksi puolueesta. Parin seuraavan kuukauden aikana toista tuhatta oppositioon kuulunutta vangittiin tai määrättiin sisäiseen karkotukseen. Karkotettuja olivat muun muassa Trotski, Preobraženski, Karl Radek ja Christian Rakovski. Adolf Joffe teki itsemurhan. Karkotetut oppositiolaiset jatkoivat aluksi salaista yhteydenpitoa, mutta seuraavien vuosien kuluessa useimmat irtisanoutuivat mielipiteistään saadakseen asemansa takaisin. Pjatakov, Radek ja Vladimir Antonov-Ovsejenko tekivät kääntymyksensä jo vuoden 1928 aikana vakuututtuaan Stalinin esittelemästä uudesta viisivuotissuunnitelmasta, joka merkitsi askelta opposition aiemman talousohjelman suuntaan. Trotski itse pysyi taipumattomana, joten hänet karkotettiin vuoden 1929 alussa kokonaan maasta.
Kun Stalin vuonna 1928 päätti luopua NEP-politiikasta, sen jatkamista kannattaneet Buharin, Aleksei Rykov ja Mihail Tomski muodostivat niin sanotun oikeistopoikkeaman eli oikeisto-opposition. Stalin kukisti seuraavaan vuoteen mennessä myös heidät.
Trotskin ulkomaiset kannattajat perustivat 1930 Kommunistisen internationaalin puitteissa toimineen kansainvälisen vasemmisto-opposition, jonka kannattajat kuitenkin erotettiin Kominternista.
Vasenlampi

| Vasenlampi |
| --- | --- |
Valtiot:  Suomi
Maakunnat:  Päijät-Häme
Kunnat:  Heinola
Koordinaatit:  61°20′21″N, 26°04′38″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rievelin valuma-alue (14.17)
Laskuoja:  oja Vähä-Rapaseen 
Järvinumero:  14.173.1.011
Mittaustietoja
Pinnankorkeus:  91,8 m  
Pituus:  280 m  
Leveys:  270 m  
Rantaviiva:  0,618 km  
Pinta-ala:  2,466 ha  
Saaria:  1 
 fiVasenlampi 
Vasenlampi  on Päijät-Hämeessä Heinolassa Tuusjärven kylän lähellä sijaitseva lampi.
Maantietoa

Lammen pinta-ala on 2,5 hehtaaria, se on 300 metriä pitkä ja 250 metriä leveä. Lammella on kartan mukaan yksi saari.  Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Rievelin valuma-alueella (14.17), jonka Tuusjärven valuma-alueeseen (14.173) se kuuluu. Lammen vedenpinnan korkeus on 91,8 metriä mpy.